*Projekts*

LATVIJAS REPUBLIKAS MINISTRU KABINETS

2019. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"**

Izdoti saskaņā ar Eiropas Savienības struktūrfondu un

Kohēzijas fonda 2014.–2020. gada plānošanas perioda

vadības likuma 20. panta 6. un 13. punktu

Izdarīt Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi" (Latvijas Vēstnesis, 2016, 164., 246. nr.; 2017, 130. nr.; 2018, 137, 217. nr.; 2019, 102 nr.) šādus grozījumus:

1. Svītrot 10. punktu.
2. Izteikt 11. punktu šādā redakcijā:

"11. Ekonomikas ministrija nodrošina, ka netiek pārsniegts šo noteikumu 1.pielikumā norādītais pieejamais kopējais publiskais finansējums. "

1. Izteikt 14. punktu šādā redakcijā:

"14. Projekta iesniedzējs saņem apliecinājumu par atļauju īstenot projektu no ministrijas, kuras padotībā tas atrodas. Apliecinājumā ir norādīta šāda informācija (ja attiecināms):

14.1. projekta neattiecināmās izmaksas un neattiecināmo izmaksu segšanas avotus;

14.2. saskaņojumu, ka neattiecināmās izmaksas ir nepieciešamas, lai īstenotu energoefektivitātes paaugstināšanas pasākumus, sasniegtu noteiktos rādītājus un nodrošinātu ieguldījumu ilgtspēju."

1. Svītrot 15. punktā vārdus "šo noteikumu 1.pielikumā minētā vai".
2. Izteikt 17.punktu šādā redakcijā:

“Projekta iesniedzējam ir tiesības projektu iesniegumu atlases kārtā iesniegt vairākus projektu iesniegumus, ievērojot šo noteikumu [1. pielikumā](https://likumi.lv/ta/id/284333#piel1) minēto Eiropas Reģionālās attīstības fonda un valsts budžeta finansējuma ierobežojumu.”

1. Izteikt 26. punktu šādā redakcijā:

"26. Šo noteikumu 22.1. un 22.2. apakšpunktā minēto attiecināmo izmaksu kopsumma nepārsniedz 10 % no būvdarbu līguma summas. Ierobežojumu var nepiemērot, ja projekta iesniedzējs sadarbības iestādei iesniedz pamatojumu, ka šīs prasības piemērošana nav iespējama."

1. Izteikt 30.3 punktu šādā redakcijā:

"30.3 Ja projekta īstenošanas laikā rodas neattiecināmie izdevumi vai sadārdzinās projekta plānotās attiecināmās izmaksas un tādēļ projekta izmaksas neiekļaujas šo noteikumu 29. punktā minēto izmaksu ierobežojumā, finansējuma saņēmējs papildu izmaksas sedz no paša rīcībā esošajiem līdzekļiem."

1. Svītrot 36. punktu.
2. Izteikt 36.1 punkta otro teikumu šādā redakcijā:

"36.1 Finansējuma saņēmējs sadarbības iestādē iesniedz Ekonomikas ministrijas apstiprinājumu par projekta attiecināmo izmaksu palielināšanu. "

1. Izteikt 1. pielikumu šādā redakcijā:

"1. pielikums

Ministru kabineta

2016. gada 9. augusta

noteikumiem Nr. 534

**Eiropas Reģionālās attīstības fonda un valsts budžeta finansējuma sadalījums**

|  |  |  |  |  |
| --- | --- | --- | --- | --- |
| Nr. p. k. | Iestāde | ERAF finansējums, EUR | Valsts budžeta finansējums, EUR | ERAF un valsts budžeta finansējums kopā, EUR |
| 1. | Ekonomikas ministrija | 65 189 634 | 11 504 052 | 76 693 686 |

Ministru prezidents A.K.Kariņš

Ekonomikas ministrs R.Nemiro

Iesniedzējs:

Ekonomikas ministrs R.Nemiro

Vīza:

Valsts sekretārs Ē.Eglītis